《水调歌头 其二 喜归》
宋代·刘克庄

遣作岭头使，似戍玉门关。来时送者，举酒珍重祝身安。

街畔小儿拍笑，马上是翁矍铄，头与璧俱还。何处得仙诀，发白颊犹丹。

屋茅破，篱菊瘦，架签残。老夫自计甚审，忙定不如闲。

客难扬雄拓落，友笑王良来往，面汗背芒寒。再拜谢不敏，早晚乞还山。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。